Presuda Općeg suda (šesto vijeće) od 20. prosinca 2023. – Transport Werk/EUIPO – Haus & Grund Deutschland (Haus & Grund)
(predmet T-779/22)(1)
„Žig Europske unije – Postupak za proglašenje žiga ništavim – Verbalni žig Europske unije Haus & Grund – Apsolutni razlozi za ništavost – Opisni karakter – Razlikovni karakter – Članak 7. stavak 1. točke (b) i (c) i članak 51. stavak 1. točka (a) Uredbe (EZ) br. 40/94 (koji su postali članak 7. stavak 1. točke (b) i (c) i članak 59. stavak 1. točka (a) Uredbe (EU) 2017/1001)”
1.      Žig Europske unije – Odricanje, opoziv i ništavost – Apsolutni razlozi za ništavost – Žigovi koji se sastoje isključivo od znakova ili oznaka koji mogu služiti za označivanje obilježja proizvoda ili usluge – Cilj – Zahtjev dostupnosti
(Uredba Vijeća br. 40/94, čl. 7. st. 1. t. (c) i čl. 51. st. 1. t.(a))
(t. 30.)
2.      Žig Europske unije – Odricanje, opoziv i ništavost – Apsolutni razlozi za ništavost – Žigovi koji se sastoje isključivo od znakova ili oznaka koji mogu služiti za označivanje obilježja proizvoda ili usluge – Ocjena opisnog karaktera znaka – Kriteriji – Percepcija žiga od strane relevantne javnosti – Stupanj pažnje javnosti
(Uredba Vijeća br. 40/94, čl. 7. st. 1. t. (c) i čl. 51. st. 1. t.(a))
(t. 31.-35., 40.)
3.      Žig Europske unije – Odricanje, opoziv i ništavost – Apsolutni razlozi za ništavost – Žigovi koji se sastoje isključivo od znakova ili oznaka koji mogu služiti za označivanje obilježja proizvoda ili usluge – Verbalni žig Haus & Grund
(Uredba Vijeća br. 40/94, čl. 7. st. 1. t. (c) i čl. 51. st. 1. t.(a))
(t. 52., 53., 61, 65., 70., 71.)
4.      Žig Europske unije – Odricanje, opoziv i ništavost – Apsolutni razlozi za ništavost – Žigovi koji se sastoje isključivo od znakova ili oznaka koji mogu služiti za označivanje obilježja proizvoda ili usluge – Pojam
(Uredba Vijeća br. 40/94, čl. 7. st. 1. t. (c) i čl. 51. st. 1. t.(a))
(t. 67.-69.)
5.      Žig Europske unije – Odricanje, opoziv i ništavost – Apsolutni razlozi za ništavost – Žigovi koji nemaju razlikovni karakter – Ocjena razlikovnog karaktera – Kriteriji
(Uredba Vijeća br. 40/94, čl. 7. st. 1. t. (b) i čl. 51. st. 1. t.(a))
(t. 79.)
Izreka
1.
Poništava se odluka petog žalbenog vijeća Ureda Europske unije za intelektualno vlasništvo (EUIPO) od 26. listopada 2022. (predmet R 84/2022-5) jer se njome odbija tužba protiv odluke odjela za poništaje od 29. studenoga 2021. u vezi s verbalnim žigom Europske unije Haus & Grund u dijelu u kojem su njime obuhvaćeni „nosači podataka; računalni programi za stjecanje, prodaju, upravljanje, iznajmljivanje, izgradnju i upravljanje zgradama, instalacijama i objektima”, iz razreda 9., „promet nekretninama; stručna mišljenja u području osiguranja, financija, prometu nekretnina i novčanom prometu, iz razreda 36. i „stručna tehnička mišljenja; tehničko savjetovanje; izrada računalnog softvera za stjecanje, prodaju, iznajmljivanje, izgradnju, administraciju i upravljanje zgradama, instalacijama i objektima; izrada računalnog softvera za optimizaciju rada, profitabilnosti, korištenja, marketinga i zadržavanja vrijednosti nekretnina i objekata”, iz razreda 42. u smislu Nicanskog sporazuma o međunarodnoj klasifikaciji roba i usluga u svrhu registriranja žigova od 15. lipnja 1957. kako je revidiran i izmijenjen.
2.
Tužba se u preostalom dijelu odbija.
3.
Svaka stranka snosit će vlastite troškove.
1SL C 45, 6. 2. 2023.